చెన్నై: తమిళనాడు రాజకీయాల్లో నెలకొన్న అనిశ్చితి ఎట్టకేలకు సమసిపోయింది. జయలలిత అక్రమాస్తుల కేసులో శశికళకు నాలుగేళ్లు శిక్ష ఖరారు చేస్తూ సుప్రీం కోర్టు నిర్ణయం తీసుకుంది. రేపోమాపో ఆమెను పోలీసులు అరెస్ట్ చేస్తారు. అయితే ఆమెకు మద్దతు తెలిపిన ఎమ్మెల్యేలకు భయం పట్టుకుంది. పన్నీరు సెల్వంకు ఇప్పుడు మద్దతు తెలిపినప్పటికీ మంత్రివర్గంలో తమకు ప్రాధాన్యత దక్కుతుందా లేదా అన్న డైలమాలో శశికళకు మద్దతు తెలిపిన ఎమ్మెల్యేలు ఉన్నారు. ఇదిలా ఉంటే గోల్డెన్ బే రిసార్ట్లో ఉన్న ఎమ్మెల్యేలకు కొత్త చిక్కొచ్చి పడింది. శశికళ జైలుకెళ్లడం ఖాయం కావడంతో ఆ రిసార్ట్ బిల్లు ఇప్పుడెవరు చెల్లిస్తారనే విషయం ఆసక్తికరంగా మారింది. ఎమ్మెల్యేలను తరలించిన శశికళ ఇప్పుడున్న పరిస్థితుల్లో రిసార్ట్ బిల్లు చెల్లించలేరు. ఆమె కుటుంబ సభ్యులు కూడా చెల్లించే అవకాశం లేదు. మరి ఆ బిల్లు ఇప్పుడు ఎవరు కట్టాలి? పైగా ఆ ఎమ్మెల్యేలు బస చేసిన రిసార్ట్ సాదాసీదాది కాదు. అత్యాధునిక సదుపాయాలతో, విలాసవంతంగా గడిపేందుకు ఆ రిసార్ట్కు ఎమ్మెల్యేలు వెళ్లారు. గోల్డెన్ బే రిసార్ట్ బీచ్ ఒడ్డున ఉంది. మొత్తం 60 విలాసవంతమైన గదులున్నాయి. ఈ అద్దె కూడా రూమ్ రేంజ్ను బట్టి చెల్లించాల్సి ఉంటుంది. ట్రాంక్విల్ రూమ్స్కు రోజుకు 5,500 రూపాయలు, బే వ్యూ రూమ్స్కు రోజుకు 6,600 రూపాయలు. ప్యారడైస్ సూట్ రూమ్స్కు రోజుకు 9,900 రూపాయల అద్దె. అయితే ఒక్కో రూమ్కు రోజుకు 7వేలు అద్దె చెల్లిస్తామని శశికళ రిసార్ట్ యాజమాన్యంతో ముందే ఒప్పందం కుదుర్చుకున్నారు.ఈ లెక్క ప్రకారం ఎమ్మెల్యేలు మొత్తం ఆరు రోజులు రిసార్ట్లో ఉన్నారు. ఈ ఆరు రోజులకు గానూ అద్దె ఒక్కటే 25లక్షల వరకూ చెల్లించాల్సి ఉందని తెలుస్తోంది. ఇవిగాక ఎమ్మెల్యేలు దొరికిందే ఛాన్స్ కదా అన్నట్లుగా రాజభోగాలు అనుభవించారు. రిసార్ట్ యాజమాన్యం కూడా శశికళపై ఉన్న నమ్మకంతో ఎమ్మెల్యేలు కోరిందల్లా అందించారు. అంతేకాదు, రిసార్ట్లో ఎమ్మెల్యేల కాలక్షేపం కోసం యువతులతో డ్యాన్స్ ప్రోగ్రాంలు కూడా పెట్టించారు. అత్యంత ఖరీదైన మద్యాన్ని వారు సేవించారు. కొందరు ఎమ్మెల్యేలు చేసిన ఈ పని వల్ల బిల్లు తడిసిమోపెడయింది. దాదాపు 2వందల మంది రిసార్ట్లో ఉన్నారు. రోజుకు స్నాక్స్ రూపంలో ఒక్కొక్కరు 2వేల రూపాయలను ఊదేశారు. ఎమ్మెల్యేలకు ఇంటికెళ్లి దుస్తులు తెచ్చుకునే టైం కూడా ఇవ్వలేదు.దీంతో వారి దుస్తులకు ఒక్కొక్కరికి రోజుకు వెయ్యి రూపాయల ఖర్చయ్యాయి. ఈ బిల్లు మొత్తం అద్దె 25లక్షలు కాక మరో 12 లక్షలు అయినట్లు సమాచారం. ఇంకా ఇలాంటి చిన్నాచితకా ఖర్చులన్నీ కలుపుకుని మరో 10లక్షలు ఖర్చయింది. అంటే మొత్తం ఆరు రోజులు ఎమ్మెల్యేలు గోల్డెన్ బే రిసార్ట్లో బస చేసినందుకు దాదాపుగా 50 లక్షల దాకా చెల్లించాల్సి ఉంది. అంటే అరకోటి. ఈ అరకోటి బిల్లును అన్నాడీఎంకే పార్టీ నిధుల నుంచి చెల్లించేలా పన్నీరుపై ఈ ఎమ్మెల్యేలంతా ఒత్తిడి తెచ్చే అవకాశం లేకపోలేదు. మరి పన్నీరు సెల్వం వీరి అభ్యర్థనకు కరిగిపోతారా... లేదా శశికళ కోసం వెళ్లిన ఎమ్మెల్యేల ఖర్చును తానెందుకు భరించాలని భావించి ఎమ్మెల్యేలే చెల్లించాలని ఆదేశిస్తారో తెలియాల్సి ఉంది.
chennai: tamilanadu rajakeeyaallo nelakonna anischiti ettakelaku samasipoyindi. jayalalita akramaastula kesulo sasikalaku naalugellu shiksha khararu chestu supreem kortu nirnayam teesukundi. repomapo aamenu poliisulu arest chestaaru. ayithe aameku maddatu telipina emmelyelaku bhayam pattukundi. panneeru selvanku ippudu maddatu telipinappatiki mantrivargamlo tamaku praadhaanyata dakkutunda leda anna dailamaalo sasikalaku maddatu telipina emmelyelu unnaaru. idila unte golden bee resartlo unna emmelyelaku kotta chikkochi padindi. sasikala jailukelladam khayam kaavadamtho aa resart billu ippudevaru chellistaarane vishayam aasaktikaramgaa maarindi. emmelyelanu taralinchina sasikala ippudunna paristhitullo resart billu chellinchaleru. aame kutumba sabhyulu kuudaa chellinche avakaasam ledu. mari aa billu ippudu evaru kattali? paiga aa emmelyelu basa chesina resart saadaaseedaadi kaadu. atyaadhunika sadupaayaalato, vilaasavantamgaa gadipenduku aa resartku emmelyelu vellaaru. golden bee resart beach odduna undi. mottam 60 vilaasavantamaina gadulunnayi. ee adde kuudaa room renjnu batti chellinchaalsi untundi. trankwill roomsku rojuku 5,500 roopaayalu, bee vyuu roomsku rojuku 6,600 roopaayalu. paradis suut roomsku rojuku 9,900 roopaayala adde. ayithe okko roomku rojuku 7velu adde chellistaamani sasikala resart yaajamaanyamtho munde oppandam kudurchukunnaru.ee lekka prakaaram emmelyelu mottam aaru rojulu resartlo unnaaru. ee aaru rojulaku gaanuu adde okkate 25lakshala varakuu chellinchaalsi undani telustondi. ivigaaka emmelyelu dorikinde chans kada annatlugaa rajabhogalu anubhavinchaaru. resart yaajamaanyam kuudaa sasikalapai unna nammakamtho emmelyelu korindalla andinchaaru. antekaadu, resartlo emmelyela kalakshepam kosam yuvatulatho dans prograamlu kuudaa pettinchaaru. atyanta khareedaina madyaanni vaaru sevinchaaru. kondaru emmelyelu chesina ee pani valla billu tadisimopedayindi. daadaapu 2vandala mandi resartlo unnaaru. rojuku snax roopamlo okkokkaru 2vela roopaayalanu oodesaaru. emmelyelaku intikelli dustulu tecchukune taim kuudaa ivvaledu.deentho vaari dustulaku okkokkariki rojuku veyyi roopaayala kharchayyayi. ee billu mottam adde 25lakshalu kaaka maro 12 lakshalu ayinatlu samacharam. inka ilanti chinnachitaka kharchulanni kalupukuni maro 10lakshalu kharchayindi. ante mottam aaru rojulu emmelyelu golden bee resartlo basa chesinanduku daadaapugaa 50 lakshala daka chellinchaalsi undi. ante arakoti. ee arakoti billunu annadienke party nidhula nunchi chellinchela panneerupai ee emmelyelanta ottidi techhe avakaasam lekapoledu. mari panneeru selvam veeri abhyardhanaku karigipotara... leda sasikala kosam vellina emmelyela kharchunu taanenduku bharinchaalani bhavinchi emmelyele chellinchaalani aadesistaaro teliyalsi undi.